Իրավիճակային խնդիրներ

Կազմեց Արա Ղազարյանը

Խնդիր 1

Տիկիի Էվեիդան 18 տարի ապրել է Եգիպտոսում, նա Ղպտի քրիստոնյա էր: 1999 թվականից նա աշխատում էր Բրիտանական Ավիաուղիներում՝ որպես հաշվառող անձնակազմի անդամ: Ընկերությունը հասարակությանը սպասարկող իր ամբողջ անձնակազմից պահանջում էր կրել համազգեստ: Մինչև 2004 թվականը կանանց համազգեստը ներառում էր բարձր օձիքով բլուզ: 2004 թվականին ընկերությունը ներմուծեց նոր համազգեստ, որը ներառում էր կանանց համար բաց վզով բլուզ, որը պետք է հագնեին վզկապի հետ միասին: Այն կարող էր ներս դրվել կամ վզի վրա թույլ կապվել: Ընկերությունը մշակել էր ուղեցույց, որը սահմանում էր մանրամասն կանոններ համազգեստի յուրաքանչյուր դետալի համար: Այն ‹‹Կանանց աքսեսուարներ›› վերտառությամբ բաժնում ներառում էր հետևյալ պարբերությունը.

‹‹Ցանկացած աքսեսուար կամ հագուստ, որն աշխատակիցը պետք է կրի՝ պարտադիր կրոնական դրդապատճառներից ելնելով, միշտ պետք է ծածկված լինի համազգեստով: Այնուամենայնիվ, եթե դա անհնար է՝ կապված հագուստի բնույթից և այն հագնելու ձևից, ապա պահանջվում է տեղական կառավարչի հավանությունը՝ դիզայնի՝ համազգեստի ստանդարտներին համապատասխանությունը ապահովելու համար, չնայած նման հավանության վերաբերյալ դրույթ արդեն իսկ համազգեստի ուղեցույցը պարունակում է... Նշ. Համազգեստի հետ որևէ այլ իրի կրումն ընդունելի չէ: Ձեզանից պահանջվում է, որ հանեք ցանկացած զարդ, որը չի համապատասխանում վերոնշյալ կանոնակարգումներին››:

Երբ աշխատակիցը ներկայանում է աշխատանքի կրելով այնպիսի իր, որը չի համապատասխանում համազգեստի պահանջներին, ընկերության պրակտիկան այնպիսին է, որ աշխատակցին խնդրում են հանել խնդրո առարկա իրը կամ, եթե անհրաժեշտ է, վերադառնալ տուն՝ հագուստը փոխելու: Այն ժամանակը, որն աշխատակիցը ծախսում է իր համազգեստը կարգի բերելու վրա, հանվում է նրա աշխատավարձից: Հագուստի այն պարագաներին է տրվում հավանություն, որոնք ընկերության կողմից համարվում են պարտադիր որոշակի կրոններում և որոնք չեն կարող թաքցվել համազգեստի տակ, դրանք են՝ Սիկ աշխատակից տղամարդկանց կրելու մուգ կապույտ կամ սպիտակ չալմա և կրելու Սիկին հատուկ ապարանջան ամռանը, եթե նրանց թույլատրվել է հագնել կարճաթև վերնաշապիկ: Աշխատակազմի իգական սեռի մուսուլման անդամներին թույլատրվում է կրել հիջաբ (գլխաշորեր) Բրիտանական Ավիաուղիների կողմից թույլատրված գույներով:

Մինչև 2006 թվականի մայիսի 20-ը տկ Էվեիդան իր հագուստի տակից խաչ էր կրում աշխատավայրում: 2006 թվականի մայիսի 20-ին նա որոշեց խաչը բացահայտ կրել՝ ի նշան իր հավատին հավատարմության: Երբ նա այդ օրը եկավ աշխատանքի, նրա ղեկավարը նրան խնդրեց հանել շղթան և խաչը կամ դրանք թաքցնել վզկապի տակ: Տկ Էվեիդան սկզբում հրաժարվեց, սակայն ի վերջո համաձայնեց պահպանել կանոնակարգը՝ այդ հարցը գլխավոր ղեկավարության հետ քննարկելուց հետո: 2006 թվականի օգոստոսի 7-ին տկ Էվեիդան նորից աշխատանքի ներկայացավ տեսանելի խաչով և կրկին համաձայնեց պահպանել կանոնակարգը իր կամքին հակառակ, քանի որ նրան նախազգուշացրեցին, որ եթե նա հրաժարվի, ապա առանց վարձատրության տուն կվերադառնա: 2006 թվականի սեպտեմբերի 20-ին նա հրաժարվեց թաքցնել կամ հանել խաչը և նրան առանց վարձատրության տուն: 2006 թվականի հոկտեմբերի 23-ին նրան առաջարկեցին վարչական աշխատանք՝ առանց հաճախորդների հետ շփման, ինչը չէր պահանջում համազգեստ կրել, սակայն նա հրաժարվեց այդ առաջարկից:

	Հարց. 

Արդյոք առկա է խտրական վերաբերմունք, եթե այո, ցույց տվեք.

1. խտրականության արգելքով պաշտպանված հիմքը (հատկանիշը), 
2. տարբերակված մոտեցումը,
3. խտրականության տեսակը
4. համեմատականը, 
5. արդյոք միջամտությունը հետապնդել է իրավաչափ նպատակ (օբյեկտիվ հիմքեր),
6. Միջամտության անհրաժեշտությունը ժողովրդական հասարակությունում.
· միջոցների համաչափությունը
· միջոցների նպատակահարմարությունը

Տիկին Չապլինը քրիստոնյա է: Նա քրիստոնյա դառնալուց ի վեր, սկսած 1971 թվականից որպես քրիստոնյա, շղթայի վրա տեսանելի խաչ է կրել, որպես իր հավատի արտահայտում: Նա հավատում էր, որ խաչը հանելը կխախտի իր հավատքը: Տկ. Չապլինը 1981 թվականին ստացել էր բուժքրոջ որակավորում և աշխատում էր Ռոյալ Դեվոնում և Էքզետերի ՆՀՍ Հիմնադրամի Տրեստում, Հանրապետական հիվանդանոցում 1989 թվականի ապրիլից մինչև 2010 թվականի հուլիսը, բացառիկ աշխատանային պատմությամբ: Խնդրո առարկա դեպքերի ժամանակ նա աշխատում էր ծերունական պալատում: Հիվանդանոցը վարում էր համազգեստային քաղաքականություն, որը հիմնվում էր Առողջապահության Դեպարտամենտի ուղեցույցի վրա: Ըստ հիվանդանոցի համազգեստային քաղաքականության 5.1.5 կետի ‹‹Կրվող զարդեղենը պետք է զուսպ լինի›› և 5.3.6 կետի համաձայն՝ ‹‹5.3.6. Որպեսզի վարակի տարածումը հասցվի նվազագույնի, զարդեղենը պետք է հնարավորինս քիչ լինի: Այն է.
Մեկ պարզ հարթ մատանի, որը չի խանգարի ձեռքերի հիգիենային:
Մեկ զույգ պարզ զուսպ ականջողեր,
Որևէ վզնոց չի թույլատրվում կրել, որպեսզի հիվանդների հետ շփվելիս նվազեցվի նրանց վնասելու հավանականությունը:
Եթե դեմքին փիրսինգ կա, այն պետք է հանվի կամ ծածկվի››:
5.1.11 կետը սահմանում էր.
‹‹Անձնակազմի ցանկացած անդամ, ով ցանկանում է կրել հագուստի կամ զարդերի հատուկ տեսակներ՝ ելնելով կրոնական կամ մշակութային դրդապատճառներից, պետք է այդ հարցը բարձրացնի իր անմիջական ղեկավարության մոտ, որը չպետք է անհարկի մերժի: ››

2007 թվականի հունիսին հիվանդանոցում ներդրվեցին նոր համազգեստներ, որոնք առաջին անգամ բուժքույրերի համար ներառում էին V-աձև վերնազգեեստներ: 2009 թվականի հունիսին տկ. Չապլինի ղեկավարը նրան խնդրեց հանել իր ‹‹վզնոցը››: Տկ. Չապլինը պնդեց, որ խաչը կրոնական խորհրդանիշ է և խնդրեց այն կրելու թույլտվություն: Նրան մերժեցին այն հիմքով, որ շղթան և խաչը կարող են վնաս պատճառել, եթե ծեր հիվանդներից որևէ մեկն այն քաշի: Տկ. Չապլինը այնուհետև առաջարկեց խաչը կրել այնպիսի շղթայով, որը մագնիսական ամրակներով կամրանա, որն անմիջապես կձգվի, երբ հիվանդը այն ձգի: Այնուամենայնիվ, առողջապահական ղեկավարությունը նրան մերժեց այն հիմքով, որ խաչը ինքնին այնուհանդերձ առողջության և անվտանգության տեսանկյունից վտանգ է ստեղծում, եթե այն հնարավորություն ունենա ազատորեն ճոճվելու, օրինակ՝ այն կարող է շփման մեջ մտնել բաց վերքերի հետ: Ի վերջո, նրան առաջարկեցին իր խաչը և շղթան կապել այն ամրանից, որը պահում է իրեն անհատականացնող նշանը: Ամբողջ աշխատակազմից պահանջվում էր անհատականացնող նշան կրել, որն ամրանում էր գրպանին կամ ամրանով: Այնուամենայնիվ, պահանջվում էր ամրանը և անհատականացնող նշանը հանել, երբ կատարվում էին կլինիկական պարտականությունները։ Սակայն տկն. Չապլինը այդ առաջարկությունը նույնպես մերժեց: 2009 թվականի նոյեմբերին տկ. Չապլինին տեղափոխեցին ոչ բուժքույրական հաստիքի, որը դադարեց գոյություն ունենալ 2010 թվականի հուիսին:

1.  2009 թվականի նոյեմբերին նա դիմեց Աշխատանքային գործերով դատարան՝ բողոքելով կրոնական հիմքերով և ուղղակի և անուղղակի խտրականության դեմ: 2010 թվականի մայիսի 21-ի վճռով Աշխատանքային գործերով դատարանը սահմանեց, որ ուղղակի խտրականությունը բացակայում է, քանի որ հիվանդանոցի դիրքորոշումը պայմանավորված էր առողջապահական և անվտանգության նկատառումներով և ոչ թե կրոնական հիմքեր ուներ: 

	Հարց. 

Արդյոք առկա է խտրական վերաբերմունք, եթե այո, ցույց տվեք.

1. խտրականության արգելքով պաշտպանված հիմքը (հատկանիշը), 
2. տարբերակված մոտեցումը,
3. խտրականության տեսակը
4. համեմատականը, 
5. [bookmark: _GoBack]արդյոք միջամտությունը հետապնդել է իրավաչափ նպատակ (օբյեկտիվ հիմքեր),
6. Միջամտության անհրաժեշտությունը ժողովրդական հասարակությունում.
· միջոցների համաչափությունը
· միջոցների նպատակահարմարությունը
































· Խնդիր  3

Պն. Մակֆարլեյնը քրիստոնյա է և նախկինում եղել է Բրիստոլի մեծ բազմամշակութային եկեղեցու քահանա: Նա խորը և անկեղծ հավատում է, որ ըստ Աստվածաշնչի համասեռականությունը մեղք է և ինքը չպետք է որևէ բան անի, որն ուղղակիորեն հավանության կարժանացնի նման վարքագիծը: Նա աշխատում է Ռիլեյտ Ավոն ՍՊԸ ընկերությունում, որը իրականացնում է սեռափոխում և սեռական փոխհարաբերությունների վերաբերյալ խորհրդատվություն: Ընկերությունն ունի աշխատանքային կանոնագիրք, որում նշվում է, որ «աշխատողը պարտավորվում է հարգել հաճախորդների ինքնորոշման իրավունքը և նրանց հետ շփվելիս աշխատողի համար պատշաճ չէ ներկայացնել մասնավոր չափանիշներ, արժեքներ կամ իդեալներ: Բժիշկը պետք է իրեն հաշիվ տա և աշխատի այնպիսի եղանակներով, որով կհարգի հաճախորդների (և կոլլեգաների) արժեքները և արժանապատվությունը՝ հավուր պատշաճի ուշադրություն դարձնելով կրոնական, ռասսայական, սեռային, տարիքային, դավանական հարցերին, սեռական կողմնորոշմանը և հաշմանդամությանը»:

Ընկերությունը վարում է նաև հավասար հնարավորությունների քաղաքականություն, որը նույնպես սահմանված է կանոնակարգում և որի մասին նշվում է, որ «Ընկերությունը ձգտում է, որպեսզի ոչ ոք՝ վստահորդները, անձնակազմը, կամավորները, խորհրդականները և հաճախորդները, չստանան ավելի քիչ բարենպաստ կենսաբանական կամ սոցիալական հատկանիշների հիմքով, այնպիսիք, ինչպիսիք են ռասան, գույնը, տարիքը, մշակույթը, բժշկական վիճակը, սեռական կողմնորոշումը, ընտանեկան դրությունը, հաշմանդամությունը [կամ] սոցիալ-տնտեսական խմբավորումը»։. 
 
Պարոն ՄակՖարլեյնը 2003 թվականի մայիսից մինչև 2008 թվականի մարտը աշխատում էր ընկերությունում որպես խորհրդատու: Նրա հաճախորդների մեջ հաճախ պատահում էին համասեռականներ, գեյեր ու լեսբուհիներ։ Նա դժվարություններ ուներ հաշտվելու այն մտքի հետ, որ պետք է աշխատի նույն սեռին պատկանող զույգերի սեռական փորձառության հետ, իսկ իր պարտքն է հետևել Աստվածաշնչյան ուսմունքին: Այդ պատճառով առանձին դեպքերում հրաժարվում էր աշխատել նույնասեռական զույգերի հետ։ Նրա վերաբերյալ ստացվեցին դիմում բողոքներ հաճախորդների կողմից։ Նրա նկատմամբ հարուցվեց կարգապահական վարույթ ընկերության ներսում և նրա լիազորությունները կասեցվեցին մինչև կարգապահական քննության ավարտը: Ի վերջո ընկերության ղեկավարությունը ազատեց նրան աշխատանքից կարգապահական և աշխատանքային նորմերը, մասնավորապես, ընկերության հավասար հնարավորությունների քաղաքականությունը խախտելու համար։ 


	Հարց. 

Արդյոք առկա է խտրական վերաբերմունք, եթե այո, ցույց տվեք.

7. խտրականության արգելքով պաշտպանված հիմքը (հատկանիշը), 
8. տարբերակված մոտեցումը,
9. խտրականության տեսակը
10. համեմատականը, 
11. արդյոք միջամտությունը հետապնդել է իրավաչափ նպատակ (օբյեկտիվ հիմքեր),
12. Միջամտության անհրաժեշտությունը ժողովրդական հասարակությունում.
· միջոցների համաչափությունը
· միջոցների նպատակահարմարությունը






